Norsk diplomatbil ble brukt til smugling
Ifølge Israel National News ble sjåføren pågrepet på Allenby-broen, grensen mellom Jordan og den okkuperte Vestbredden, 31. mai. Han ble pågrepet etter at tollerne fant ti kilo mynter, skulpturer og flere andre gjenstander gjemt i pappesker og i karosseriet på den norske ambassadebilen. Sjåføren skal ha vært sammen med en norsk diplomat da han ble pågrepet. Identiteten til diplomaten er foreløpig ukjent. Både tollmyndigheter og skattemyndigheter etterforsker nå saken, ifølge The Jewish Press. Verdien av gjenstandene er foreløpig ukjent. Kvinne skadet i kollisjon med ambassadebilUnderdirektør Kristin Enstad ved Utenriksdepartementet bekrefter overfor VG at en norsk diplomatbil ble stoppet på grenseovergangen fra Jordan inn til Vestbredden om kvelden tirsdag 31. mai: – Det ble fra israelsk side bedt om tillatelse til å undersøke bilen basert på en konkret tips om smugling. Tillatelse ble gitt fra norsk side.Israelske tollere opplyser å ha funnet smuglervarer, blant annet et betydelig antall gamle mynter, i bilen, skriver hun i en e-post til VG. VGs artikler om IsraelEnstad bekrefter at den ansatte sjåføren ved Representasjonskontoret ble bragt inn til avhør hos politiet. – Han er senere løslatt. Saken etterforskes av israelske myndigheter. Fra norsk side ser vi svært alvorlig på at en norsk diplomatbil er brukt til smugling. Vi har også satt i gang en egen gjennomgang for å få klarhet i hva som har skjedd. Det har vært flere tilsvarende tilfeller på denne grenseovergangen med andre lands diplomatbiler. Israelske myndigheter opplyser at organiserte nettverk plasserer smuglergods i diplomatbiler for å frakte varene illegalt fra Jordan til Israel , skriver Enstad. Israels ambassaderåd hylles i sosiale medier etter overvåkningsfleip (NTB/VG)
Israelske myndigheter har pågrepet en mannlig sjåfør som er ansatt ved det norske representasjonskontoret på Vestbredden. Mannen skal ha forsøkt å smugle antikviteter i en norsk diplomatbil.